[{"text_idx": "#000001", "text": "Jaialdiaren jarduera paraleloekin jarraitzeko, uztailaren 6tik 8ra bitarte Bereziak izango da, doan eta guztiontzako moduko artistekin: Los Fresones Rebeldes, Queralt Lahoz, 31FAM eta A\u0301ngel Stanich, besteak beste, igoko dira hiriaren erdialdean kokatuko diren 4 agertokietara"}, {"text_idx": "#000003", "text": "Ordutegiei, garraioari eta eskumuturrekoak jasotzeari buruzko Informazio guztia kontsulta daiteke jada jaialdiaren webgunean"}, {"text_idx": "#000004", "text": "Jaialdiaren \u201ctalde berdea\u201d lanean ari da urte osoan zehar ingurumenaren gaineko eragina murrizteko eta arlo sozialean, kulturalean eta ekonomikoan duen eragin positiboa biderkatzeko"}, {"text_idx": "#000007", "text": "Bilbao BBK Live nazioarteko ekitalditzat har dezakegu jada, eta esperientzia sinestezina bizitzea bermatzeko osagai guzti-guztiak biltzen ditu hiru egunetan: musika ona, askotariko publikoa eta dibertsioa naturagune paregabe batean; hori guztia munduko gastronomia onenarekin onduta."}, {"text_idx": "#000009", "text": "Ostiralean, uztailak 7, 90eko hamarkadan lider izan zen Pavement talde ikonikoa agertoki gainera itzuliko da berriro, eta 2023an Estatu osoko kontzertu bakarra izango da; Frantziatik etorrita, Phoenix taldeari esker denboran atzera egingo dugu bidaia, laurogeita hamarreko eta 2000ko hamarkadako indie arrakasta handien bitartez. Ro\u0301isi\u0301n Murphy polifazetikoa eta britainiar technoaren buru den Daniel Avery live bertsioan ere izango ditugu ostiraleko line-upean, lehendik iragarritako The Blaze, Jamie xx eta Dukirekin batera. Nanpa Ba\u0301sico, Bilbao, The Murder Capital eta Tinariwen taldeen txanda izango da jaialdiaren bigarren egunean."}, {"text_idx": "#000014", "text": "Bilbao BBK Live jaialdia Kobetamendin sortu zen 2006. urtean, eta Europako proiektu kualitatibo nagusietako bat izatera iritsi da. 2011z geroztik, Bereziak ekimenaren bitartez hiriaren erdialdea aktibatzen da, jaialdiaren espiritua eta zuzeneko musikaren esperientzia herritarrengana eta hiriko bisitariengana hurbilduta. Sarrera libreko ekimena izaten jarraituko du, eta Bilbo erdialdeko 4 agertokitan banatuko da, Bilbao BBK Live jaialdiaren espiritua hirira hurbilduz, eta bertako publikoari proposamen artistiko interesgarriez gozatzeko aukera emanez, kasu gehienetan kontzertu esklusiboak izanik, jaialdiko karteletik at."}, {"text_idx": "#000015", "text": "Ekaina osoan, Herrian ekitaldiak izan dira Lekeition eta Mungian, eta Hirian, berriz, Basurtu auzo bilbotarrean; jaialdiaren programazio paraleloa bukatzeko, uztailaren 6an, 7an eta 8an Bereziak izango da."}, {"text_idx": "#000017", "text": "Aurten ere, Bilbao BBK Live jaialdiaren eskumuturrekoak abantailak eta deskontuak eskaintzen dizkizu Bilboko kultur etxe, museo eta saltokietan, Bilbao BBK Live Experience! ekimenaren bitartez. Jaialdira datozen pertsona guztiek jaialdiko eskumuturrekoa erakutsi eta abantailak baliatu ahal izango dituzten puntu guztiak biltzen dira ekimen honetan. Informazio guztia aurkituko duzu jaialdiaren webgunean."}, {"text_idx": "#000018", "text": "Kontzertuen ordutegiak eta agertoki bakoitzean arituko diren artisten zerrendak jakinarazi dira jada. Eskumuturrekoak ohiko tokietan hartu ahal izango dira, BBK salan astelehen eta astearteetan 11etatik 20etara eta San Mamesen eta BECen asteazkenetik larunbatera 10etatik 02etara."}, {"text_idx": "#000019", "text": "Jendea modu ordenatuan igo dadin eta garaiz planifikatu ahal izateko, bigarren urtez, autobus-zerbitzua antolatu dute aurten ere, aurrez erreserba eginda. Jaialdiaren egun bakoitzean, Felipe Serrate kaletik abiatuko da autobusa, San Mames ondoan, 16:00etatik 23:00etara arte, 10 minuturo. Bidaiaren prezioa 3,5\u20ac izango da, soilik igotzeko izango da eta aldez aurretik egin beharko da erreserba. Pertsona bakoitzak gehienez ere 10 txartel erosi ahal izango ditu. Aldi berean, San Mames-Kaputxinoetatik eta BEC!-etik ere abiatuko dira jaialdira joateko autobusak; doako zerbitzua da hori."}, {"text_idx": "#000020", "text": "Doako autobusek erabilgarri jarraituko dute, bai jaialdira joateko, bai handik itzultzeko. Ohi bezala, joanekoan busak BECetik irtengo dira! (Barakaldo) Ansioko metro-geltokiaren ondoan \u2013 bertan 3.500 aparkaleku jarriko dira \u2013 eta San Mames ingurutik \u2013 Basurtuko Kaputxinoen kalearen atzekaldean, BAMI (Ogasuna-ETB) eraikinaren atzekaldean. Autobusek etengabeko zerbitzua eskainiko dute uztailaren 5eko (asteazkena) 12:00etatik igandeko (hilak 9) 15:00etara, eta zerbitzu-maiztasun aldakorrak izango dituzte, eskariaren eta aurreikusitako beharren arabera. Jaialdiaren egun guztietan, 16:00etatik aurrera gutxi gorabehera, Beyenako fabrika zaharraren inguruan geldituko dira, eta bertatik ikusleek jaialdi esparrura dituzten 800 metro eskasak egin beharko dituzte."}, {"text_idx": "#000021", "text": "Era berean, programatutako kontzertuak amaitu ondoren, lotura-zerbitzua erabili ahal izango da itzulerako bidaia egiteko. Beyena parean prestatutako geltokitik, bertaratzen direnek Basurtu-San Mameseraino edo BECeraino hurbiltzen dituzten ibilgailuei itxaron ahal izango diete hesitutako guneetan."}, {"text_idx": "#000022", "text": "Baita ere, kanpinlariek busak izango dituzte kanpinera joateko uztailaren 5etik, asteazkena, aurrera, eta jaialdiak irauten duen hiru egunetan zehar, bai kontzertu-esparrura bidean, bai kanpinera itzultzeko."}, {"text_idx": "#000023", "text": "Bilbao BBK Live erreferente bat da jasangarritasunaren arloan, Erronka Garbia zigiluak ziurtatuz, eta, duela gutxi, jaialdiaren sustatzailea BCorp komunitatean sartu da. Komunitate horrek aintzatetsi egiten ditu gizarte- eta ingurumen-arloan estandar altuak betetzeagatik, gardentasunagatik eta enpresa-erantzukizunagatik ekonomia inklusibo, ekitatibo eta birsortzailerako mugimendu global baten buru diren enpresak."}, {"text_idx": "#000026", "text": "Mugikortasun iraunkorra sustatzea, Kobetamendira oinez igoz eta garraio publiko eta partekatuan oinarritutako logistikaren bidez.\nSukaldaritza eskaintza osasungarria (begetarianoa, beganoa eta gluten gabea) eta Km0"}, {"text_idx": "#000027", "text": "Neurri handiko instalazio artistikoa, Bordalo II nazioarteko aktibista eta artistak sortua, erabili eta botatzeko materialen bidezko ingurumenaren kontzientziazioaren aldeko manifestu unibertsal gisa"}, {"text_idx": "#000029", "text": "Ingurumen-jasangarritasunaren arloko sentsibilizazioa, jaialdiko komunikazio-kanalen bidez"}, {"text_idx": "#000030", "text": "Bizkaiko Elikagaien Bankuari elikagai-soberakinak ematea\nEnkarterriko Balmaseda mendiko 2021eko sutearen ondorioak arintzeko sarrera bakoitzeko 3\u20ac dohaintzan ematea"}, {"text_idx": "#000033", "text": "2017az geroztik, Bilbao BBK Live jaialdiko antolatzaileek eta Bilboko Udalak bat egiten dute eraso sexisten aurkako borrokan, eta prebentzioko eta sentsibilizazioko kanpainak egiten dituzte. 2023. urte honetako mezua \u2018NO ES NO... EZ BETI DA EZ\u2019 da eta aurten ere berriro kaleratuko da mezu bera, hirian izaten den ekitaldi handi honetan eraso sexistarik izan ez dadin."}, {"text_idx": "#000034", "text": "Bilboko Udalak gogorarazi nahi du eraso sexista bat jasanez gero salaketa jar daitekeela eta, era berean, herritar guztiei inplikazioa eskatzen die, emakumeen eta gizonen arteko harremanak berdintasunezkoak eta indarkeriarik gabekoak izatearen aldeko konpromiso aktiboari euts diezaioten."}, {"text_idx": "#000036", "text": "Leave a Reply Cancel reply"}]